Accident spectaculos pe DN6, în Bragadiru. Un şofer băut nu a mai ţinut cont că în faţa lui se află un sens giratoriu, astfel că a trecut direct peste el!

Rondul a avut efect de trambulină, iar maşina a zburat câţiva metri. Din fericire, şoferul nu a fost rănit. A fost însă testat cu aparatul etilotest care a arătat o alcoolemie de 1,37 alcool pur în aerul expirat.

Accidentul a avut loc luni, cu puţin timp înainte de miezul nopţii. Bărbatul a rămas fără permis şi are dosar penal pentru conducere sub influenţa băuturilor alcoolice.